CELEX: C2005/057/08
Language: da
Date: 2005-03-05 00:00:00
Title: Domstolens dom (Første Afdeling) af 20. januar 2005 i sag C-302/02, (anmodning om præjudiciel afgørelse indgivet af Oberster Gerichtshof (Østrig): i en sag anlagt på vegne af Nils Laurin Effing (»Familieydelser — børnebidrag, der udbetales forskudsvis af en medlemsstat til mindreårige børn — barn af en indsat — betingelser for udbetaling af bidraget — overførsel af den indsatte til en anden medlemsstat for dér at afsone sin fængselsstraf — artikel 12 EF — artikel 3 og 13 i forordning (EØF) nr. 1408/71«)

5.3.2005   
            
            
               DA
            
            
               Den Europæiske Unions Tidende
            
            
               C 57/5
            
         
      DOMSTOLENS DOM
   
   (Første Afdeling)
   af 20. januar 2005
   i sag C-302/02, (anmodning om præjudiciel afgørelse indgivet af Oberster Gerichtshof (Østrig): i en sag anlagt på vegne af Nils Laurin Effing (1)
   
   (»Familieydelser - børnebidrag, der udbetales forskudsvis af en medlemsstat til mindreårige børn - barn af en indsat - betingelser for udbetaling af bidraget - overførsel af den indsatte til en anden medlemsstat for dér at afsone sin fængselsstraf - artikel 12 EF - artikel 3 og 13 i forordning (EØF) nr. 1408/71«)
   (2005/C 57/08)
   Processprog: tysk
   I sag C-302/02, angående en anmodning om præjudiciel afgørelse i henhold til artikel 234 EF, indgivet af Oberster Gerichtshof (Østrig), ved afgørelse af 11. juli 2002, indgået til Domstolen den 26. august 2002, i en sag anlagt på vegne af Nils Laurin Effing har Domstolen (Første Afdeling), sammensat af afdelingsformanden, P. Jann, og dommerne A. Rosas, K. Lenaerts, S. von Bahr og K. Schiemann (refererende dommer); generaladvokat: J. Kokott; justitssekretær: R. Grass, den 20. januar 2005 afsagt dom, hvis konklusion lyder således:
   Under omstændigheder som de i hovedsagen foreliggende, hvor en arbejdstager i den forstand, hvori udtrykket er anvendt i artikel 2, stk. 1, i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret ved Europa-Parlamentets og Rådets forordning (EF) nr. 1386/2001 af 5. juni 2001, som indsat lader sig overføre til den medlemsstat, han hidrører fra, for dér at afsone resten af sin straf, er det lovgivningen i denne medlemsstat, der på området for familieydelser og i overensstemmelse med bestemmelserne i forordningens artikel 13, stk. 2, er den anvendelige lovgivning. Hverken bestemmelserne i nævnte forordning – navnlig forordningens artikel 3 – eller artikel 12 EF er til hinder for, at en medlemsstats lovgivning i en sådan situation gør udbetalingen af familieydelser som dem, der er fastsat i Österreichisches Bundesgesetz über die Gewährung von Vorschüssen auf den Unterhalt von Kindern (Unterhaltsvorschussgesetz) (den østrigske forbundslov om forskudsvis udbetaling af bidrag til børns underhold), til en sådan EF-statsborgers familiemedlemmer betinget af, at den pågældende statsborger forbliver fængslet på medlemsstatens område.
   
      (1)  EUT C 305 af 7.12.2002.